দিল্লির বাতাসের মান এখনও উদ্বেগজনক, দমবন্ধ পরিস্থিতি রাজধানীতে

ওয়েব ডেস্ক: যত শীত পড়ছে ততই খারাপ হচ্ছে দিল্লির বাতাস। গত কয়েকদিন আগে দিল্লির AQI ছিল ৪০০-র ঘরে। দিল্লির বাতাসের গুণগত মান এখনও ‘অতি খারাপ’ বা উদ্বেগজনক। আগের তুলনায় AQI কিছুটা কমলেও এখনও যথেষ্ট খারাপ বাতাসের অবস্থা। এর ব্যাপক প্রভাব পড়েছে জনজীবনের উপরে। বিশেষজ্ঞদের মতে, যাঁদের শ্বাসকষ্ট বা হার্টের সমস্যা আছে, তাঁদের উপর মারাত্মক প্রভাব পড়তে পারে। এই পরিস্থিতিতে দিল্লির স্কুলগুলিতে সমস্ত স্কুলে পড়ুয়াদের বাইরে খেলাধুলা-সহ অন্যান্য সমস্ত কাজকর্ম বন্ধ করারও নির্দেশ দেওয়া হয়েছিল।

শীতের হাওয়া আগেই বইতে শুরু করেছে রাজধানী দিল্লিতে। একই সঙ্গে বাড়ছে দূষণের মাত্রাও। বুধবার রাজধানীর বাতাসের গুণমান সূচক (AQI) ছুঁয়েছে ৩৮২, যা ‘খুব খারাপ’ শ্রেণিতে পড়ছে। বিশেষজ্ঞদের মতে, বায়ু এখন এতটাই দূষিত, যে বাড়ির বাইরে বেরোনো অত্যন্ত ঝুঁকিপূর্ণ হয়ে উঠেছে। বিশেষ করে শিশু, প্রবীণ এবং হার্টের রোগীদের জন্য পরিস্থিতি আরও উদ্বেগজনক।

আরও পড়ুন: ছত্তিশগড়ে ২৮ মাওবাদীর আত্মসমর্পণ, মিলিত মাথার দাম ৮৯ লক্ষ টাকা ব্যয়

CPCB- তথ্য অনুযায়ী, AQI যদি ৪০১ থেকে ৫০০-এর মধ্যে থাকে, তবে সেই বাতাসকে ‘মারাত্মক’ বলা হয়। ৩০০ থেকে ৪০০ পর্যন্ত ‘খুব খারাপ’, ২০১ থেকে ৩০০‘খারাপ’। ১০১ থেকে ২০০ ‘মাঝারি’, ৫১ থেকে ১০০-কে ‘সন্তোষজনক’ এবং ০ থেকে ৫০-কে ‘ভালো’ বলা হয়।